GiliGold/VAD_KnessetCorpus huggingface dataset:
שירלי אברמי: התשובה היא כן.
עומר שוורץ: כדי לקבל אומדן לאתר הנצחה פנינו באופן נפרד לצה"ל והם אמרו שהם לא יכולים ככה לזרוק והם נתנו הערכות של אתרים של 500 מטר מרובע שהזול ביותר עלה 1.4 מיליון עם עלויות אחזקה שנתיות של 100 אלף שקל.
עומר שוורץ: סך הכל אם מתייחסים גם לאתר ההנצחה וגם למרכז אז יוצא לנו שעלות ההקמה שלו היא 6.6 מיליון שקלים.
מיכאל איתן: זה לא יכול להיות.
מיכאל איתן: זה מעט מדי כסף.
מיכאל איתן: השאלה כמה שנים זה יקח.
מיכאל איתן: אבל בעיקרון זה מעט מדי כסף.
מיכאל איתן: איך תקים היום ב-6 מיליון שקל?
מיכאל איתן: אלפיים מטר בנייה, זה היום 2 מיליון דולר.
מיכאל איתן: יש שם אולם ויש שם דברים שמייקרים.
מיכאל איתן: לדעתי האומדן הוא נמוך.
יולי יואל אדלשטיין: לפי אומדן האוצר, צר לי שאני מתקן, אבל לפי האומדן האוצר במסמך שנמצא לפני כתוב ככה, פעילות שוטפת ועלות הקמה חד פעמית, מרכז, מכון, ספרייה, אתר הנצחה, ארכיון, 3.5 מיליון עד 4 מיליון שקל.
מיכאל איתן: אבל תשים לב, אתה משכיר את המקום.
מיכאל איתן: אתה לא בונה מקום.
מיכאל איתן: עלות הקמה, עולה לרכישת ציוד, מחשוב, ספרים, אבל איפה הבניין.
עומר שוורץ: הבניין נשכר ומשופץ.
יעל מבורך: כן, יש מקרקעין.
יעל מבורך: האוצר מוסיף מקרקעין.
מיכאל איתן: אם זה רק על תוצאות מכרז מ.מ.י.
מיכאל איתן: מכרז זה קרקע אבל הם לא כתבו על בניית הבית.
יעל מבורך: הסעיף של המקרקעין בעלות הצעת החוק מתייחס רק לערך הקרקע.
יעל מבורך: זה נלקח מלשון הצעת החוק שאומר יוקצה מקרקעין.
יעל מבורך: כמובן כמו שאמר עומר, קשה מאוד לדעת מה גודל השטח, איפה הוא יהיה ממוקם בארץ, זה שונה אם זה בתל אביב או בירושלים.
מיכאל איתן: זה חליפה ליתום בקיצור.
יעל מבורך: עשו איזשהו אומדן גם במין מחשבה, חשוב להגיד את זה, שבסופו של דבר, אולי החלופה לא תהיה רכישת קרקע או הקצאה, שוב אני לא נכנסת פה לנוהלי מקרקעי ישראל, אני לא יודעת אם אפשר לעגן את הדבר הזה בחקיקה, זה יצטרך להגיע למשפטנים, ואפשר להקצות קרקע בחקיקה ללא מכרז, זאת אלטרנטיבה אחת.
יעל מבורך: אלטרנטיבה אחרת היא שכירות.
מיכאל איתן: ישנם כאן נציגים של עמותה שכבר קיבלה קרקע כאן בירושלים לעניין הזה.
מיכאל איתן: אולי הם יכולים לעדכן אותנו אדוני היושב ראש.
עדי כהן: חתמנו חוזה עם המנהל על הר הצופים ליד האוניברסיטה העברית על 11 דונם שמהם 7 דונם ישמשו את המרכז והתכנון שלנו הוא 3500 מטר של שטח שיכלול מגרשי חנייה, גינון, ביתנים מקוריים, רפליקה של ביתנים מאתיופיה מהישובים השונים באתיופיה, ויש לנו מוזיאון, ארכיון, אולם, תצוגה קבועה, תצוגה חילופית.
עדי כהן: הכול יש לנו כאן פירוט של הארכיטקטים שלנו.
יולי יואל אדלשטיין: של העלויות?
עדי כהן: גם עלויות וגם פירוט לחדרים מחדרי שירות, תחזוקה.
מיכאל איתן: כמה העלויות?
מיכאל נודלמן: איזה עלות?
עדי כהן: העלויות שלנו היום אנחנו מדברים על מיליון דולר לשלוש שנים.
מיכאל איתן: שלושה מיליון דולר אתה רוצה להגיד.
עדי כהן: 3.5 מיליון לשלוש שנים.
יעל מבורך: זה על הקמה?
עדי כהן: על הקמה לא.
עדי כהן: אנחנו נחזיק את המוזיאון או את המרכז עם עשרים איש בממוצע ו-3 בכירים.
יעל מבורך: יש לכם אומדן של עלויות הקמה?
מיכאל איתן: אולי נעשה לעצמנו סדר אדוני היושב ראש.
מיכאל איתן: יש לנו כאן, אנחנו צריכים לחשוב בתוך הראש שלנו, שזה עמותה, צריך להכניס את זה בתוך החוק, ואיך יהיו היחסים בין העמותה לבין המועצה שאתם מקימים.
מיכאל איתן: הם עמותה.
מיכאל איתן: זה גוף משפטי עצמאי.
מיכאל איתן: : כן, כן.
מיכאל איתן: אני מבין שכרגע הדיון הוא לא על העמותה אלא על הצעת החוק הזאת שנמצאת בפני הוועדה וקביעת העלות כרגע על פי הצעת החוק שקיימת.
מיכאל נודלמן: אולי אנחנו צריכים לקחת בחשבון שיש אצלו.
מיכאל איתן: רק נבין בראש.
מיכאל נודלמן: מה שהחוק מציע.
מיכאל נודלמן: אם אנחנו נכנסים אנחנו לא יוצאים מזה.
יעל מבורך: חשוב לציין עוד דבר אחד בקשר לאומדן.
יעל מבורך: כמו שאמר פה היועץ המשפטי מה שחשוב עכשיו זה אם מדובר על חוק תקציבית או לא.
יעל מבורך: זה לא דיון תקציבי שאומר מה יהיה תקציב המרכז הזה לכשיקום.
יעל מבורך: זה לא הפורום לעניין הזה.
יעל מבורך: כמובן הוצאות התפעול ועלויות ההפעלה נגזרות מהתקציב.
יעל מבורך: יהיה תקציב של 3 מיליון יוכלו לקנות מחשבים וכו' בהיקף כזה.
יעל מבורך: מה שחשוב כשאנחנו נותנים אומדן בהצעת החוק זה שנוכל לעמוד בדברים שמחייבים את המרכז על פי חוק.
יעל מבורך: קרי, הקמת אתר הנצחה, ארכיון, שיהיו עובדים שמפורטים בחוק.
יעל מבורך: ממש מינימאלי.
יולי יואל אדלשטיין: זאת אומרת, אם אני הבנתי אותך נכון אז אין פה ויכוח שאפשר לנסח את הדברים בצורה כזאת שההצעת חוק תהיה לא תקציבית.
יעל מבורך: לא.
יעל מבורך: רק המקרקעין כשלעצמו כבר הופך את ההצעה הזו לתקציבית.
יולי יואל אדלשטיין: איך הוא הופך?
יעל מבורך: כי מקרקעין בחכירה, כלומר בהקצאה פלוס עלות ההקמה של מרכז, בסופו של דבר מדברים פה, אני לקחתי דונם אחד, פה מדברים על 7 דונם, זה הופך את זה.
יולי יואל אדלשטיין: אולי אני טועה.
יולי יואל אדלשטיין: אם אני מבין נכון את ההגדרה של הצעת חוק תקציבית, מדובר בעלות שנתית.
יעל מבורך: לא מתייחסים לפרישה, שאתה אומר, אוקיי, אנחנו עכשיו באמצע 2008, אז אתה פורש את עלויות ההקמה על שנתיים.
יעל מבורך: מדובר על הבשלה מלאה.
יעל מבורך: מה המשמעות התקציבית של החקיקה.
יעל מבורך: לא בפרישה.
יולי יואל אדלשטיין: זאת אומרת אם אני הצעתי איזושהי הצעה, לא יודע מה, להעלות, סתם לצורך הדוגמה בוועדה הזאת, להעלות פנסיה לאסירי ציון בעשרה שקלים, כשעלות תקציבית של זה נגיד 100 אלף שקל לשנה, וההבשלה מלאה, זאת אומרת בהנחה שכל אחד יחיה עד 120, אנחנו נגיע להצעת חוק תקציבית.
מיכאל איתן: הדוגמה היא קצת מסובכת.
מיכאל איתן: אבל אנחנו אומרים, ניקח דוגמה פשוטה במובן הזה.
מיכאל איתן: כשאנחנו מבקשים עכשיו תקציב לוועדת העלייה והקליטה ואנחנו אומרים שהתקציב של ועדת העלייה והקליטה לצורך פעולה מסוימת יעלה 50 מיליון שקל.
מיכאל איתן: אלא מה?
מיכאל איתן: אנחנו קובעים שזה יתבצע במשך 10 שנים, כל שנה 5 מיליון שקל.
מיכאל איתן: האם זה תקציב של 5 מיליון או תקציב של 50 מיליון?
מיכאל איתן: נגיש שאנחנו מחליטים שהוועדה מחליטה להפעיל שידורים לשארית יהדות אתיופיה מכאן וזה עולה 5 מיליון שקל לשנה והיא אומרת אנחנו רוצים את זה ל-10 שנים.
מיכאל איתן: ומבקשים אישור תקציבי ל-5 מיליון שקל לשנה.
מיכאל איתן: אז מה?
מיכאל איתן: זה תקציבי או לא?
יעל מבורך: אני מציעה שלזה יתייחס היועץ המשפטי.
יעל מבורך: אני שואלת שאלה אחרת, טרם שהוא עונה אני אקח את אותה הצעה שלך 50 מיליון בפרישה, אבל בשנה הראשונה אתה אומר אני שם רק מיליון.
יעל מבורך: ואחר כך נדבר.
מיכאל איתן: אחר כך זה יהיה תקציבי לשנה הבאה כי זה יהיה 49 מיליון.
מיכאל איתן: אבל אם אני אומר לא חורג מ-5 מיליון לכל תקופת החוק אז זה בסדר.
יעל מבורך: מדובר בפרויקט, עלויות ההקמה, כלומר עלויות הקמה ועלויות תפעול, הפרישה היא איננה רלוונטית.
יעל מבורך: מסתכלים על עלות הפרויקט.
מיכאל איתן: תלוי מי המסתכל.
מיכאל איתן: לכן כשחוקקנו את חוק חקיקה תקציבית קבענו שההסתכלות של הכנסת גוברת על ההסתכלות של הממשלה.
מיכאל איתן: בדיוק לדוגמה הזאת.
מיכאל איתן: זו העמדה של הכנסת קובעת.
מיכאל איתן: : זה בוודאי.
מיכאל איתן: זה גם באמת דברים שאתה אמרת בשעה הזאת כשחוקקת, בדיוק כשהיה דיון בדיוק שאלת גם על זה, על הנושא הזה, אם אני זוכר נכון.
מיכאל איתן: חוק היסוד מדבר על שנת תקציב כלשהי.
מיכאל איתן: אני מקריא מחוק היסוד, " בביצועה כרוכה עלות תקציבית של 5 מיליון שקלים או יותר בשנת תקציב כלשהי.
מיכאל איתן: " וכמובן שהסמכות לקבוע אם מדובר בעלות תקציבית או לא היא סמכות של הוועדה לאחר שכמובן כל הנתונים פרושים בפניה.
מיכאל איתן: וכאן נשאלת באמת אותה שאלה האם כל עלות תקציבית, מסתכלים על הצעת החוק כולו כעלות תקציבית אחת או אפשר לפרוש את העלות התקציבית למשך הרבה מאוד שנים.
מיכאל איתן: יש פה פנים לכאן ולכאן.
מיכאל איתן: אבל אחרת כל הצעת חוק במובן הזה היא ניתנת לפרישה.
מיכאל איתן: ואני מניח שלא זאת היתה הכוונה שלקחת כל הצעת חוק ולפרוש אותה.
מיכאל איתן: גם הפוך.
מיכאל איתן: : גם הפוך, נכון.
מיכאל איתן: כל דבר שהוא בפרישה אתה יכול להגיד שהוא מצטבר.
מיכאל איתן: : לא.
מיכאל איתן: בוודאי שאין מדובר על הצטברות.
מיכאל איתן: מדובר על שנת תקציב אחת ונאמר האם בשנת תקציב אחת על פי מה שקבוע בחוק לדוגמה מדובר כאן על חוק של הקמה של אתר, האם בשנת ההקמה הראשונה עולה להקים אתר, יצטרכו בשנת תקציב מסוימת, לתת יותר מ-5 מיליון, זה כבר לא 5 מיליון דרך אגב, היום זה עומד על 5 מיליון 237 אלף, צריך לדעת את זה.
מיכאל איתן: לכן השאלה היא באמת שאלה שמונחת לפתחה של הוועדה.
מיכאל איתן: אני מניח שהוועדה צריכה לראות האם הצעת החוק כפי שהיא כרגע נמצאת וקיימת כאשר קוראים את הצעת החוק כולה, האם בשנה מסוימת באמת הצעת החוק דורשת, או מטילה חובה על המדינה להוציא יותר מ-5 מיליון 237 אלף שקלים.
מיכאל איתן: אם התשובה היא חיובית, אם כך הוועדה כמובן בהתאם לשיקול דעתה, אלו הן ההוראות של חוק היסוד.
יולי יואל אדלשטיין: אני יכול בשבילך את היועץ המשפטי.
יולי יואל אדלשטיין: באמת כמילת אגב, מכיוון שמדובר בהצעת חוק שחתומים עליה מספר רב של חברי כנסת והיא קונסנסואלית, לא שאנחנו בכל מחיר צריכים להימנע מקביעה, מה שאני רוצה לשאול לגופו של עניין, האם יש לנו אפשרות אדוני היועץ המשפטי בתחום הסבירות בוודאי לא כמעשה רמאות, אלא בתחום הסבירות, מכיוון שהעלויות של האוצר הן נעות בין 6 ל-8 מיליון שקל והעלויות מ.מ.מ.
יולי יואל אדלשטיין: בסביבות 5.2 מיליון.
יולי יואל אדלשטיין: : זה 4.8 מיליון.
יולי יואל אדלשטיין: מה שאני מנסה לומר שלא מדובר פה בהערכות של 150 מיליון או 200 מיליון או משהו כזה.
יולי יואל אדלשטיין: האם אנחנו יכולים כוועדה לקבוע בצורה זו או אחרת בחוק שבכל שנה לא תעלה ההקצבה של המדינה.
שלמה אקלה: יולי זה לא טוב.
שלמה אקלה: לא כדאי.
שלמה אקלה: ממש לא.
מיכאל איתן: אנחנו צריכים להוריד את תוכנית ההקמה שהיא תהיה בגובה של 5 מיליון.
מיכאל איתן: אנחנו צריכים להחליט.
מיכאל איתן: נעשה את זה בשבוע שבועיים.
מיכאל איתן: אנחנו רוצים לקבל בקריאה ראשונה את החוק.
מיכאל איתן: אבל הייתי אומר שיש פעילויות שמתוקצבות על פי חוק וכמו כן המוסד יהיה רשאי לקבל תרומות להשלמת מטרותיו כנאמר.
מיכאל איתן: ואז מותר לי גם להגיד שאת הפונקציה של הנצחה וארכיון אנחנו נעשה באמצעות התרומות ולכן אני בשלב זה בשנה הראשונה לא כולל אותה בתקציב.
מיכאל איתן: אם אני לא אוכל להשיג תרומות אז בשנה הבאה אני אקח מהתקציב של 5 מיליון ואני אעשה את ההנצחה.
מיכאל איתן: : בוודאי שהוועדה רשאית לשנות את הצעת החוק בהתאם לרצונה.
מיכאל איתן: אם הממשלה תומכת, זה מה שצריך להשיג כאן, אתם אנשי קדימה צריכים לעזור לנו.
מיכאל איתן: שהממשלה תתמוך ונעביר את זה ב-6 מיליון.
מיכאל איתן: שלא יעשו לנו מזה עניין.
מיכאל נודלמן: באיזה מקום צריכים לכתוב.
מיכאל איתן: אם הממשלה תומכת זה לא תקציבי אפילו אם זה 6 מיליון.
שלמה אקלה: חבר הכנסת מיכאל איתן, מה שצריך לעשות צריך להעביר את הצעת החוק כפי שהיא כרגע לקריאה ראשונה גם אם זה בין 6 מיליון ל-8 מיליון.
שלמה אקלה: יכול להיות שבמהלך הדיונים שיתקיימו לקריאה הראשונה אנחנו נבוא בדברים עם הממשלה כמו שמיקי אומר, אני חושש שאם אנחנו נסתמך על תורמים וכן הלאה וכן הלאה, לא תהיה לנו בעיה.
מיכאל נודלמן: לא יהיו הרבה קריאות.
מיכאל נודלמן: הקריאה היום.
מיכאל איתן: שלמה לא הבנת אותי.
מיכאל איתן: בכלל לא הבנתי אותי.
מיכאל איתן: אני התכוונתי שאנחנו נכתוב בחוק שכמו כן אפשר יהיה לגייס תרומות.
מיכאל איתן: עכשיו בתקציב שאנחנו מתכננים לשנה הראשונה אנחנו אומרים אין לנו עדיין תרומות, התקציב לשנה הראשונה הוא 5 מיליון.
מיכאל איתן: ואת העניין של ההנצחה נעשה במידה ונשיג תרומות.
מיכאל איתן: לא השגנו תרומות.
מיכאל איתן: אנחנו בשנה הראשונה ב-6 מיליון שקל.
מיכאל איתן: בינתיים לא נקים את ההנצחה.
מיכאל איתן: נדחה את זה לשנה הבאה.
מיכאל איתן: יש לנו הרבה סעיפים שצריך להוציא אבל אין לנו גם כסף, אז לא נוציא.
מיכאל איתן: לא נעשה.
מיכאל איתן: אז בינתיים פטרנו את עצמו בקריאה הראשונה מהעניין של התקציב.
מיכאל איתן: זה מה שעניין אותי.
מיכאל איתן: אחר כך בשנייה ושלישית,
שלמה אקלה: נכניס את הנושא של ההקמה.
מיכאל איתן: כן.
מיכאל איתן: נחליט אחר כך מה לעשות העיקר שנרוויח בינתיים את העניין הזה.
שלמה אקלה: מקובל עליי.
מיכאל איתן: הרי אם לא יהיה לנו כסף ממילא לא נוציא.
מיכאל איתן: אם הממשלה תסכים לתת לא תהיה לנו בעיה.
מיכאל איתן: אנחנו רק עוברים כאן איזו פרוצדורה.
מיכאל נודלמן: קריאה ראשונה אנחנו ככה.
מיכאל נודלמן: אחר כך שנייה ושלישית.
יולי יואל אדלשטיין: זה דברים שכתובים בחוק.
יולי יואל אדלשטיין: אנחנו רק מבקשים לציין שהדברים האלה בשנה הראשונה לא ימומנו על ידי הממשלה.
יולי יואל אדלשטיין: : נוסח החוק צריך לשקף את העלות או הפוך, העלות צריכה לשקף את נוסח החוק שהוועדה מאשרת.
יולי יואל אדלשטיין: ולכן אם בנוסח החוק נכללות עלויות והתחייבויות לעלויות בשנת תקציב כלשהי אז העלות היא נגזרת.
מיכאל איתן: יש סעיף שנקרא הוצאה מותנית בהכנסה.
מיכאל איתן: מותר לך לכתוב את סעיף הוצאה והוא מותנה בהכנסה.
מיכאל איתן: מה שאתם תרצו לפי תוכנית העבודה שלכם, אם תגידו אלה הדברים הראשונים, יש לנו גג עד 5 מיליון, את זה אנחנו נוציא כל שנה.
מיכאל איתן: אם יש דברים שכבר בשנה הראשונה הם צריכים להיות מעל ל-5 מיליון יהיה מותנה בהכנסה מתרומות.
מיכאל איתן: אם לא יהיו תרומות הם לא יבוצעו.
מיכאל איתן: יבוצעו שנה אחר כך.
מיכאל איתן: אבל זה הכל ברמה התיאורטית רק שנוכל לעבור את הקריאה הראשונה.
מיכאל איתן: : זה לא יכול לעבור אם החובה מוטלת על המדינה.
מיכאל איתן: לא.
מיכאל איתן: לא מוטלת חובה על המדינה.
מיכאל איתן: : אז צריך לשנות את החוק.
מיכאל איתן: אם החוק לא מטיל על המדינה את החובה, נאמר שהחלטתם שהאתר, אז צריך לשנות את זה בחוק.
מיכאל איתן: ונוסח החוק שיוצא מהוועדה הוא ישקף את העלויות האלה.
מיכאל איתן: אם הממשלה תסכים לתת לנו 6 מיליון שקל ונכלול גם את זה נכלול גם בפנים.
מיכאל איתן: אם הממשלה תהיה נגדנו אז אנחנו לא יכולים להישאר עם הנוסח הזה.
מיכאל איתן: צריך להיות מתחת ל-5 מיליון.
מיכאל איתן: : אני רק אומר שצריך לשנות את הנוסח.
יעל מבורך: אני רוצה להתייחס לעניין של הוצאה מותנית.
יעל מבורך: כמו שאתה אומר ההוצאה היא מותנית.
יעל מבורך: ברגע שיש לנו חוק שאומר זה תאגיד ואלה הן המחוייבויות שלו אי אפשר להתנות.
מיכאל איתן: יהיה כתוב שהמחוייבות להקים אתר הנצחה מותנית בגיוס תרומות.
יעל מבורך: להבנתי יש שתי חלופות.
יעל מבורך: או שהחוק מפרט מה הן החובות והחובות האלה בהעדר כרגע תרומות הן תקציביות, או שאומרים אלו המשימות.
יעל מבורך: המשימות האלו יורדות מהחוק.
יעל מבורך: אלה שתי החלופות.
שלמה אקלה: אני יכול לדעת מה העמדה שלכם?
שלמה אקלה: אם אתם תומכים או לא?
יעל מבורך: הממשלה, העמדה האחרונה שידועה לי הממשלה מתנגדת.
מיכאל איתן: זו הבעיה שלנו.
מיכאל נודלמן: אנחנו לא צריכים חישובים כאלה אם הממשלה הייתה תומכת.
שלמה אקלה: אבל בקואליציה לא היתה התנגדות.
יערה למברגר: החלטת ועדת שרים מתנגדת להצעת החוק.
יערה למברגר: הוגש הערער.
יערה למברגר: ההחלטה בערער על ידי ועדת שרים היא מתנגדת.
שלמה אקלה: לא נכון.
שלמה אקלה: בהחלטה על הערער היה שאתם התנתם את זה שזה ייכנס לסל החוק של מורשות ישראל.
שלמה אקלה: זאת היתה העמדה.
שלמה אקלה: והשר הצהיר עליה שהוא תומך במידה כך וכך.
יערה למברגר: זה היה במליאה.
יערה למברגר: זה לא היה בוועדת שרים.
מיכאל נודלמן: לא צריך לבזבז זמן.
מיכאל נודלמן: אנחנו צריכים לחוקק חוק.
מיכאל איתן: על 5 מיליון לא יותר.
מיכאל נודלמן: חברים, יזמים אתם צריכים להחליט.
יולי יואל אדלשטיין: אני מקבל את ההצעה של חבר הכנסת מיכאל איתן.
יולי יואל אדלשטיין: היא לדעתי יותר טובה משלי.
יולי יואל אדלשטיין: לא לנקוב סכומים אלא להתנות סעיף הנצחה ומוזיאון בהכנסות נוספות.
יולי יואל אדלשטיין: : לפי מה שאני הבנתי זה לא מה שחבר הכנסת איתן אמר.
יולי יואל אדלשטיין: חבר הכנסת איתן אמר לפי מה שאמרנו, החוק צריך לשקף את העלות, על פי מה שמוטל על המדינה תיגזר העלות ולכן החוק כרגע מטיל על המדינה חובות מסוימים.
מיכאל איתן: אנחנו אומרים אותו דבר.
מיכאל איתן: צריך להיות כתוב שמותר יהיה לגוף הזה לגייס תרומות.
מיכאל איתן: : ולא להטיל חובה על המדינה לעשות אלף או בית.
מיכאל איתן: אז השאלה איך אתם רוצים לשנות את החוק.
מיכאל איתן: זה לא עניין משפטי.
יערה למברגר: זה עניין לבחור מה להוריד כי יש לדברים מסוימים עלות.
יערה למברגר: : כן בוודאי.
יערה למברגר: לפי העלות צריך לבחור מה להוריד על מנת שהעלות לא תעבור.
מיכאל איתן: זה בסדר.
מיכאל איתן: זה אתם צריכים להגיד, מה לדעתכם הדברים, אנחנו צריכים להוריד מהנייר הזה עלות.
מיכאל איתן: תסתכלו על הנייר של האוצר.
מיכאל איתן: אם נוריד ממנו בין מיליון לשני מיליון שקל אתם יכולים לוותר על העובדים.
מיכאל איתן: בשנה הראשונה אולי יהיו פחות, עד שנבנה.
שלמה אקלה: מיקי, יכול להיות שנוריד את אתר ההנצחה לדעתי.
מיכאל איתן: אני גם חשבתי.
מיכאל איתן: : הורדת אתר ההנצחה למה היא מובילה מבחינת עלות ההקמה בלי המוזיאון של הצעת החוק.
יערה למברגר: יש אתר הנצחה.
30095: לכן אני בא ואומר.
30095: בגלל שיש אתר הנצחה בארץ למה צריך כרגע?
שלמה אקלה: יש אתר הנצחה מכובד שפועל הרבה שנים והוקם.
שלמה אקלה: אנחנו נצטרך להוריד אותו.
עומר שוורץ: אנחנו פנינו לצה"ל.
עומר שוורץ: אמרו לנו יש מרכז, אתר הנצחה בצומת גולני, עלה 1.4 מיליון.
שלמה אקלה: אז אני אומר לך שזה אתר הנצחה שנבנה בהר הרצל, הוא עלה יותר.
שלמה אקלה: אפילו יותר יפה מזה שנמצא בצומת גולני.
יערה למברגר: אומרים להוריד את המוזיאון.
יערה למברגר: אבל צריך לבדוק אם יש למשל, אין מוזיאון בהצעת החוק, אבל יש למשל ועדה מדעית.
יערה למברגר: יש דברים שלא נכללים בתקציב שלא ברור לי כיצד הם באים לידי ביטוי.
שלמה אקלה: אתם מושכים אותנו כדי שאנחנו נגדיר את זה כדי שתהיה הצעה תקציבית?
שלמה אקלה: אנחנו רוצים לעזור.
יערה למברגר: האם כל חלקי החוק באים לידי ביטוי במסגרת.
יערה למברגר: אי אפשר פשוט להוריד סעיפים.
יערה למברגר: אם באמת הולכים אחד לאחד מול מה שמפורט בהצעת החוק.
שלמה אקלה: אז תעזרו לנו.
יערה למברגר: למיטב הבנתי הצעת החוק מדברת על הקצאת מקרקעין.
יערה למברגר: היא לא מדברת על שכירות.
יערה למברגר: ההצעה שמדברת על שכירות זה עלויות אחרות.
יערה למברגר: זה משנה את תקציב ההקמה וההפעלה.
יערה למברגר: אז יכול להיות שצריך לשנות את זה בהתאם או להוריד את הסעיף.
יערה למברגר: אני לא רואה את זה כרגע הולך יד ביד את ההצעה ואת הסעיף שמדבר על הקצאת מקרקעין.
מיכאל איתן: אנחנו מסתבכים פה בהרבה דברים.
מיכאל איתן: דבר ראשון אני רוצה להיות קונקרטי.
מיכאל איתן: כתוב כאן המרכז יהיה תאגיד.
מיכאל איתן: ברגע שכתוב שהמרכז יהיה תאגיד הוא יש לו סמכות לקבל תרומות.
מיכאל איתן: אני לא צריך לכתוב את זה פה.
מיכאל איתן: זה יהיה בתקנון שלו.
מיכאל איתן: בעצם זה תזכיר.
יערה למברגר: יש מספר תיקים שמוסיפים את זה.
מיכאל איתן: אז תכתבי שהוא יהיה רשאי.
יערה למברגר: זה כתוב.
יערה למברגר: כבר יש סעיף כזה.
מיכאל איתן: איפה?
מיכאל איתן: באיזה סעיף?
יערה למברגר: סעיף 35.
יערה למברגר: ההקמה והתפעול של המרכז ימומנו מכספי תרומות.
יערה למברגר: אולי ננסח אותו מחדש.
יערה למברגר: אבל זה בגדול.
יערה למברגר: יש סעיפים דומים בהצעות חוק דומות.
מיכאל איתן: ההקמה והתפעול של המרכז ימומנו מכספי תרומות.
מיכאל איתן: זה צריך להיות "גם" מכספי תרומות.
מיכאל איתן: צריך להיות מתקציב שתעמיד הממשלה כאמור בחוק זה ובנוסף לכך.
מיכאל נודלמן: חברים, יש לי רעיון.
מיכאל נודלמן: אולי אנחנו נתחיל לקרוא בסעיף.
מיכאל איתן: עכשיו כאן אנחנו נוריד את הפעילות של אתר ההנצחה ואז הוועדה כשהיא רואה את הנייר של האוצר היא כותבת בפרוטוקול לאור הדף של האוצר, הוועדה מתקנת בשלב זה את ההצעה על מנת שהיא לא תהיה תקציבית והיא קובעת כך שעל פי הנייר הזה ובהמשך החקיקה, אם יהיה צורך זה יפורט, העלויות לא יכללו, אנחנו נמחק לנו את הסעיף שנוגע להנצחה, ויהיה כתוב שכל פעילות הנצחה בעתיד תוכל להתבצע אך ורק אם ייאספו תרומות בהתאם.
מיכאל איתן: ולכן הוועדה הגיעה למסקנה שזאת לא הצעה תקציבית.
מיכאל איתן: זה הכול.
מיכאל איתן: מה שהם הגיעו למסקנה זה לא מעניין.
מיכאל איתן: אני צריך לתת דין וחשבון אם יבוא מישהו ויגיד, מיכאל איתן, או מיכאל נודלמן יגידו, מיכאל, איך אתה קבעת שזו החלטה לא תקציבית?
מיכאל איתן: אז מיכאל נודלמן יגיד להם, פשוט מאוד, לקחתי את הנייר של האוצר, כתוב שם 6 מיליון, הורדתי משם דברים ואמרתי אם זה יבוא מתרומות זה בסדר, אם לא, לא.
מיכאל איתן: וגמרנו את העניין מבחינת התקציבית.
יעל מבורך: אדוני חבר הכנסת איתן.
יעל מבורך: במסמך שעליו אתה מסתכל מפורט עלות של 3.5 מיליון עד 4 מיליון שקל לפעילות שוטפת והקמה של מרכז, מכון, ספרייה, אתר הנצחה וארכיון.
יעל מבורך: הורדת אתר ההנצחה לא מביאה אותך מתחת לרף של 5 מיליון שקל.
שלמה אקלה: אבל הוא אמר לנו נציג המ.מ.
שלמה אקלה: שהוא מוריד את העלויות ב-1.8 מיליון על פי החישובים שלכם.
שלמה אקלה: תיישרו לפי זה.
שלמה אקלה: אל תעמידו בפנינו מכשול.
שלמה אקלה: בואו תנו לנו, נתקדם בעניין, מה באמת.
שלמה אקלה: אתם רוצים שאנחנו נעשה פה לובי פוליטי?
מיכאל איתן: את יודעת מה אני אענה לך.
מיכאל איתן: יש לי בשבילך פתרון.
מיכאל איתן: אנחנו נכתוב בהחלטה שלנו, לא בחוק, בהחלטה נכתוב כך, קיבלנו נייר מהאוצר ולפי דברי נציגת אגף התקציבים העלויות של פעילות שוטפת ועלות הקמה חד פעמית שכוללת מרכז, מכון, ספרייה, אתר הנצחה, ארכיון, לפי חשבונם הסכום המוקצב הוא בין 3.5 מיליון ל-4 מיליון שקל.
מיכאל איתן: אנחנו קובעים בזאת שאנחנו מורידים את אתר ההנצחה ולפי הערכתנו זה מספיק על מנת שזה יהיה בגבולות ה-5 מיליון, אם יתברר במהלך הבירורים שצריך להוריד גם עלות שוטפת או תקציבים נוספים, הם יהפכו להיות רק במידה ונגייס תרומות.
מיכאל איתן: לא גייסנו תרומות הם לא יהיו קיימים.
מיכאל איתן: אני אתן לך דוגמה שאת מדברת עליה.
מיכאל איתן: הם אומרים שהם קיבלו כבר הקצאה של קרקע.
מיכאל איתן: נגיד שנגיע להסכם עם העמותה והעמותה תצטרף למרכז.
מיכאל איתן: אז מה שאת כותבת, עלות מקרקעין 2 מיליון שקל, לא צריך את זה יותר.
מיכאל איתן: יש לנו את זה כבר.
שלמה אקלה: אני רוצה להוסיף לומר לך, תראי, אני רוצה שאתם תחשבו באמת בראייה מה טוב למדינה מבחינת העלויות.
שלמה אקלה: אתם בזבזתם עד עכשיו הרבה מאוד כספים רק אתם לא מודעים כל שנה.
שלמה אקלה: עוד מיליון שקל, עוד 500 אלף שקל וכן הלאה וכן הלאה.
שלמה אקלה: ומה שבאים ואומרים לכם, בואו תעגנו את זה.
שלמה אקלה: עכשיו מה שקורה יש פסיקת בג"ץ, אתם תקראו, שמחייבת את המדינה להקים מרכז מורשת יהדות אתיופיה.
שלמה אקלה: לא עשיתם את זה.
שלמה אקלה: מה עשיתם עד עכשיו?
שלמה אקלה: גם החלטת הממשלה.
שלמה אקלה: עזוב כרגע.
שלמה אקלה: ממשלות מתחלפות.
שלמה אקלה: לפחות יש פסיקת בג"ץ.
שלמה אקלה: יש עדיין אנשים שיש להם כבוד גם לפסיקות בג"ץ.
יולי יואל אדלשטיין: אני מציע להתקדם.
יולי יואל אדלשטיין: זה פתרון מקובל.
מיכאל נודלמן: מתחילים לקרוא.
שלמה אקלה: יש לי שאלה ליועץ המשפטי.
שלמה אקלה: יש החלטת בג"ץ.
שלמה אקלה: יש החלטת הממשלה.
שלמה אקלה: העמותה הזו מוגנת על פי החלטת בג"ץ.
שלמה אקלה: היא לא סתם עמותה.
שלמה אקלה: משרד הקליטה לקח על אחריותו להקים את העמותה.
שלמה אקלה: והעמותה פועלת זה 12 שנה והיא עושה הרבה עבודה.
שלמה אקלה: אנחנו התקדמנו, חתמנו חוזים מקרקעין, יש אפילו כסף לבנייה.
שלמה אקלה: והחוק הוא חשוב.
שלמה אקלה: מאוד חשוב שתעגנו בחוק את התקציב של הוצאות המרכז.
שלמה אקלה: כרגע אני חושב אנחנו עשינו עבודה.
שלמה אקלה: שלמה לפי הצעה שלך, לפי מה שאתם מציעים, אתה יכול לשכוח מהקמת מרכז מורשת יהדות אתיופיה, על פי הצעת התקציב הקיימת שלך.
שלמה אקלה: אני מציע בואו נמשיך בקריאת החוק.
שלמה אקלה: אני מציע שנתקדם על פי המתווה של חבר הכנסת מיכאל איתן מציע ואנחנו נבוא לדיון לקריאה שנייה ושלישית, זה לא יהיה הסוף.
שלמה אקלה: באמת לוח הזמנים בגלל הפגרה הוא לא מאפשר לנו כרגע להיכנס לסוגיות שאתה מעלה סוגיה אמיתית, אני לא אמרתי שזה לא, לא אמרתי שלא נדון.
שלמה אקלה: זה מקדם.
שלמה אקלה: לא מקדם אותנו.
שלמה אקלה: זה תוקע אותנו.
מיכאל איתן: תוקע אותנו.
מיכאל איתן: יהיה ויכוח גדול עוד איך ממזגים את האגודה באגודות.
שלמה אקלה: אתה רוצה שאני אכנס לסוגיות משפטיות פה?
מיכאל איתן: לא נצליח עם זה עכשיו.
מיכאל איתן: אתה בינתיים בשלך.
שלמה אקלה: נעשה, נמשיך.
מיכאל איתן: בקריאה שנייה ושלישית יהיה לנו זמן, נשב פה, יצא פה עוד הרבה עשן עד שנגיע להסדר.
מיכאל איתן: אבל בינתיים נהיה מאוחדים כולנו.
מיכאל נודלמן: מיקי, אנחנו צריכים להוריד מהחוק, מה אנחנו מורידים?
מיכאל נודלמן: : ההחלטה היא להורדת האתר?
מיכאל נודלמן: אם ההחלטה היא להורדת האתר כרגע אז השאלה היא ואני שואל.
מיכאל איתן: אני מציע שיהיה כתוב ככה בחוק.
מיכאל איתן: להוריד את סעיף 31 וסעיף 32.
מיכאל איתן: : השאלה האם לפי חוות דעת המ.מ.מ.
מיכאל איתן: ולפי חוות דעת האוצר ההורדה הזו של האתר, האם היא מביאה את הצעת החוק כפי שהיא לגדרי הגבול של 5 מיליון ו-237 אלף שקל.
שירלי אברמי: תשובתנו היא כן.
שירלי אברמי: : התשובה שלכם היא כן.
שירלי אברמי: אוקיי.
שירלי אברמי: ותשובת האוצר?
יעל מבורך: אי אפשר לקחת מכל מסמך את הנתון.
יעל מבורך: הדברים האלה נבנו מלמטה.
יעל מבורך: החוק מגדיר מה המרכז צריך לעשות וכך בנינו.
יעל מבורך: : יש הערכה גם של המ.מ.מ וגם של האוצר.
יעל מבורך: הוועדה רשאית.
מיכאל איתן: שיורידו את המקרקעין מהחשבון שלהם.
מיכאל איתן: איפה המקרקעין?
מיכאל איתן: מאיפה הבאת מקרקעין?
שלמה אקלה: מה הגודל?
שלמה אקלה: מי נתן לכם?
שלמה אקלה: כמה?
שלמה אקלה: סתם שמתם מספרים?
יעל מבורך: יש פה הרבה הנחות כפי שאמר נציג המ.מ.מ.
שלמה אקלה: אז אל תמסרו את ההנחות שלהם.
שלמה אקלה: אתם פוסלים את ההנחות.
מיכאל נודלמן: חברים, חברי הכנסת יכולים לקבל החלטה בלי חישוב, עם חישוב מ.מ.מ.
מיכאל נודלמן: את מסכימה?
מיכאל נודלמן: אתם רוצים עוד ויכוחים?
יעל מבורך: החוק מתייחס לשכירות.
שלמה אקלה: זה סעיף 34 בחוק.
שלמה אקלה: הנושא של מקרקעין.
שלמה אקלה: סעיף 34, המדינה תעמיד לרשות המרכז את המקרקעין לצורך פעילותו.
שלמה אקלה: זאת אומרת יש מקרקעין.
שלמה אקלה: יש אדמה שקונים ב-4 מיליון שקל בשנת תקציב הזאת.
שלמה אקלה: יש שכירות שעולה אלף דולר.
שלמה אקלה: עדיין ההבדל הוא גדול.
יעל מבורך: אני לא מבינה.
יעל מבורך: יש פה הצעות שהגישו הגורמים המקצועיים.
יעל מבורך: זאת ההערכה שלנו.
יעל מבורך: לדעתי יש שתי אפשרויות.
יעל מבורך: או שמקטינים את המשימות שמוטלות על המרכז או שאומרים יש לנו מספיק חברי כנסת, כמו שאומרים המציעים.
יעל מבורך: : לא.
יעל מבורך: יש הערכת עלות של האוצר ויש הערכת עלות של המ.מ.מ.
יעל מבורך: והוועדה רשאית כמובן בהתאם להערכות שקיימות ובהתאם למה שהיא רוצה לשנות בחוק.
יעל מבורך: ואם המ.מ.מ.
יעל מבורך: העריך באמת שכירות אז אם חברי הכנסת יהיו מוכנים לוודא או להבהיר שהמדובר יהיה בשכירות אז החלטת המ.מ.מ.
יעל מבורך: היא כזאת.
עומר שוורץ: אפשר לחדד כמה דברים שנוגעים להצעה של המ.מ.מ.?
מיכאל איתן: אין צורך.
מיכאל איתן: היושב ראש כבר קבע מה שקבע.
מיכאל נודלמן: חברים, אם יש איזה הסתייגויות.
שלמה אקלה: תעלו את ההסתייגויות שלכם במליאה.
מיכאל נודלמן: אנחנו לא יכולים לדבר בלי סוף.
מיכאל נודלמן: : אם אני מבין נכון, אני רוצה לסכם.
מיכאל נודלמן: הוועדה לאחר שתשנה את הנוסח בהתאם ותוריד את החובה להקים אתר ותשנה או תבהיר את הסעיף כך שהמדובר על שכירות מקרקעין ולא רכישת מקרקעין, היא קובעת שעל פי חוות דעת של מחלקת המחקר ומידע שהצעת החוק אינה הצעת חוק תקציבית.
מיכאל איתן: אני רק מבקש שהעניין של האתר יופיע בסעיף 35 ושיהיה כתוב "הקמת המרכז תמומן מתקציב ובנוסף מכספי תרומות שהוקדשו בין השאר להקמת אתר הנצחה וכו'.
מיכאל איתן: : לא הבנתי.
מיכאל נודלמן: חברים, אנחנו קבענו דברים מאוד חשובים.
מיכאל נודלמן: עכשיו יותר חשוב להתחיל לקרוא את החוק.
מיכאל נודלמן: : הצעת חוק המרכז למורשת יהדות אתיופיה תשס"ח 2008, פרק א' מטרת החוק.
מיכאל נודלמן: מטרת החוק סעיף 1, מטרתו של חוק זה להקים מרכז לחקר מורשת יהדות אתיופיה.
מיכאל נודלמן: אין שאלות?
יולי יואל אדלשטיין: אנחנו נעיר אם יהיו שאלות.
יולי יואל אדלשטיין: : את סעיף ההגדרות אני אקרא לאחר מכן.
יולי יואל אדלשטיין: אני אקרא בסוף.
יולי יואל אדלשטיין: "פרק ג' המוסדות.
יולי יואל אדלשטיין: סעיף 3, הקמת המרכז.